MALEE กระฉูด 9% อานิสงส์ปลดล็อก “กัญชง” ต่อยอดธุรกิจเครื่องดื่ม-โรงสกัด
MALEE กระฉูด 9% อานิสงส์ปลดล็อก "กัญชง" ต่อยอดธุรกิจเครื่องดื่ม
MALEE กระฉูด 9% อานิสงส์ปลดล็อก "กัญชง" ต่อยอดธุรกิจเครื่องดื่ม
29 ม.ค. 2564

ผู้สื่อข่าวรายงานว่า ราคาหุ้น บริษัท มาลีกรุ๊ป จำกัด (มหาชน) หรือ MALEE ล่าสุด ณ เวลา 10.47 น. อยู่ที่ระดับ 7.15 บาท ปรับตัวขึ้น 0.60 บาท หรือ 9.16% สูงสุดที่ระดับ 7.30 บาท ต่ำสุดที่ระดับ 6.65 บาท ด้วยมูลค่าการซื้อขาย 15.20 ล้านบาท
ทั้งนี้ บล.เคทีบีเอสที ระบุในบทวิเคราะห์ว่า จากการเปิดให้ยื่นขอปลูกกัญชงเชิงพาณิชย์ได้วันนี้วันแรก มองเป็นสัญญาณที่ดีคาดมีโอกาสทยอยอนุมัติให้ใช้กัญชงในผลิตภัณฑ์อื่นเพิ่มขึ้น โดยปัจจุบันได้มีการอนุมัติให้ใช้น้ำมันและสารสกัดจากเมล็ดกัญชงในเครื่องสำอาง (ตั้งแต่วันที่ 12 ม.ค. 2564) คาดว่าหุ้นที่ได้ประโยชน์กลุ่มแรกจะเป็นกลุ่มต้นน้ำซึ่งเป็นผู้ปลูกหรือผลิตสารสกัดจากกัญชง และกลุ่มกลางน้ำ หรือกลุ่มที่นำสารสกัดจากกัญชงไปใช้ในการผลิตผลิตภัณฑ์ หุ้นที่ได้ประโยชน์ ได้แก่ หุ้นกลุ่มเครื่องดื่ม เช่น MALEE, SAPPE, ICHI ,CBG, OSP ซึ่งมีโอกาสสูงที่จะนำสารสกัดมาใช้ในผลิตภัณฑ์เครื่องดื่ม